Den **regionale roamingavtalen**, *Avtale om prisreduksjon for roamingtjenester i offentlige mobilkommunikasjonsnettverk på Vest-Balkan*, regulerer roamingkostnadene i landene Albania, Bosnia-Hercegovina, Kosovo, Nord-Makedonia, Montenegro og Serbia på Vest-Balkan.

Den 4. april 2019, på det andre vest-balkanske digitale toppmøtet i Beograd, signerte vest-balkanske ministre for telekommunikasjon en avtale om å gradvis fjerne alle roamingkostnader i regionen. Avtalen skulle tre i kraft fra 1. juli 2019, med reduserte priser. Fra 1. juli 2021 fjernes alle roamingkostnader under konseptet «roam like at home».

Historie
--------

Tidligere forsøk på å fjerne roamingkostnader inkluderte kun enkeltland, og ikke hele regionen. Kosovos status som en selvstendig stat kompliserte dette. Serbia, Makedonia, Bosnia og Montenegro inngikk en avtale om å redusere prisene på mobiltelefon samtaler i utlandet i 2014. I slutten av juni 2017 ble roamingprisene i Montenegro, Bosnia og Hercegovina, Serbia og Makedonia redusert til 0,19 euro for utgående anrop og EUR 0,05 for innkommende. Den høyeste tillatte prisen for SMS var 0,06 euro og for datatjenester og MMS-meldinger 0,20 euro.

På Sofia-toppmøtet i mai 2018, ble Vest-Balkan-landene enige om å redusere kostnadene for roaming mellom seg. Representanter for landene på Vest-Balkan var samlet i Brussel den 14. desember 2018 for å diskutere den nye regionale roamingavtalen (RRA) på et møte i regi av det regionale samarbeidsråd (RCC).

En regional avtale som muliggjør betydelig lavere roamingavgifter på Vest-Balkan fra juli 2019 ble undertegnet den 4. april 2019, på det 2. vest-balkanske digitale toppmøtet i Beograd.

Territoriell utstrekning
------------------------

Vest-Balkan-landene Albania, Bosnia-Hercegovina, Kroatia, Montenegro, Nord-Makedonia og Serbia. I tillegg til delvis anerkjente Kosovo. Kroatia ble med i EU i 2013.
*Avtalen om prisreduksjon for roamingtjenester i offentlige mobilkommunikasjonsnettverk i Vest-Balkan regionen* gjelder for landene på Vest-Balkan: 

 

|  |
| --- |
| * Albania
* Bosnia-Hercegovina
* Kosovo
* Nord-Makedonia
* Montenegro
* Serbia

  |

På Sofia-toppmøtet i mai 2018 ble Vest-Balkan-landene enige om å redusere kostnadene for roaming mellom landene, og EU forpliktet seg til å utvikle et veikart for å redusere kostnadene ved roaming mellom EU og Vest-Balkan.

Majlinda Bregu, generalsekretær i det Regionale samarbeidsrådet (RCC) og EU-kommissær for digital økonomi og samfunn, Marija Gabriel diskuterte den nye regionale roamingavtalen (RRA2) for Vest-Balkan i Skopje den 18. februar 2019. 

EU-kommissær Gabriel bekreftet at når det vestlige Balkan får på plass den nye avtalen på roamingpriser blant sine økonomier, står EU klar for å redusere kostnadene mellom Vest-Balkan og EU fra juli 2019.

Priser
------

Fra 1. juli 2019 vil samtaler koste 19 cent per minutt, en SMS vil koste 6 cent og en megabyte av internett vil koste 2,5 cent. Fra 1. juli 2021 bør alle roamingkostnader fjernes, under konseptet «Roam like at home».

Roamingpriser **(alle priser er i euro)**|  | 1. juli 2019 | 1. juli 2021 |
| --- | --- | --- |
| Utgående samtaler | 0,19 | ingen ekstrakostnad, samme pris som hjemme |
| Utgående tekstmeldinger | 0,06 | ingen ekstrakostnad, samme pris som hjemme |
| Internett (laste ned data per MB) | 0,025 | ingen ekstrakostnad, samme pris som hjemme |

Se også
-------

* Roaming
* Telekommunikasjon i Europa
* Roamingforordningen

Referanser
----------

1. 1 2 3 4 5  «Western Balkans to Scrap Roaming Costs From 2021». Besøkt 9. april 2019.
2. ↑  «Roaming among Macedonia, Serbia, Montenegro and BiH to be scrapped in 2018 ⋆ ALERTIFY». Arkivert fra originalen 10. april 2019. Besøkt 9. april 2019.
3. ↑  EWB. «Western Balkans moving towards a roaming free region». Besøkt 9. april 2019.
4. ↑  EWB. «What will regional roaming agreement bring?». Besøkt 9. april 2019.
5. ↑  EWB. «Western Balkans finalising the agreement for a zero roaming rate by 2021». Besøkt 9. april 2019.